### | | | | --- | --- | | | | | --- | | **Byråd** 28. juni 2016 Sagsnr. 710-2016-2163 Dok.nr. 710-2016-231258 Sagsbehandler DPHNED | | 131.                Udvidelse af Naturbørnehaven [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle forslag om udvidelse af
Naturbørnehaven [adresse]. Forslaget er udarbejdet i forlængelse af Budget
2016-2019.

I forbindelse med Budget 2016-2019 vedtog Byrådet at lukke
Børnehaven Krudtuglen 1. marts 2017. Byrådet afsatte samtidigt 2,0 mio. kr. til
udvidelse af [adresse] i 2017. Endeligt blev det i
budgetaftalen vedtaget, at udviklingen i børnetallet i Hammel løbende skulle
følges med henblik på, at Børn og Skole fremlægger et oplæg til Byrådets
behandling i 2. kvartal 2016, som belyser behovet for udbygning og eventuelle
alternativer til at udvide Naturbørnehaven [adresse].

Siden vedtagelsen af Budget 2016-2019 har Børn og Skole fulgt
udviklingen i børnetallet. I Pladsanalysen for 2016-2020, som Byrådet behandler
parallelt med denne sag, fremgår det, at der efter lukning af Børnehaven
Krudtuglen i Hammel pr. 1. marts 2017, er behov for etablering af ca. 30
pladser i Hammel by.

Med udgangspunkt i pladsanalysen har Børn og Skole i
samarbejde med Ejendomscentret udarbejdet et oplæg til udvidelse af
Naturbørnehaven [adresse] med 30 pladser. Oplægget fremgår af bilag 1 og 2.

I bilag 3 og 4 er beskrevet et
alternativt forslag, hvor [adresse] udvides med de 30 pladser.
Forslaget med tilbygning til [adresse] vil kræve yderligere
ressourcer end det afsatte beløb på 2,0 mio. kr.

**VURDERING**

Børn og Skole vurderer, at den billigste løsning med en
udvidelse af [adresse] vil løse problemstillingen med
etablering af 30 pladser. Da [adresse] er en naturbørnehave opholder børnene
sig en stor del af tiden i uderummet. Behovet for pladser kan derfor imødekommes
med en tilbygning på ca. 90 m². Det store udeareal ved [adresse] betyder, at en
tilbygning ikke vil forringe det nuværende legepladsområde. Ydermere er der i
oplægget til udvidelsen af [adresse] afsat 350.000 kr. til opgradering af
udefaciliteterne. Endelig er der ikke behov for etablering af yderligere P-pladser
i forbindelse med tilbygning til [adresse].

Børn og Skole vurderer herudover, at en tilbygning med 30
børnehavepladser til [adresse] vil sikre institutionen en
mulighed for en bæredygtig drift med en kapacitet til 76 børn, og
Hammel-området fastholder et daginstitutionstilbud, hvor udelivet og naturen
danner grundlag for den pædagogiske retning.

[adresse] har en kapacitet på 64 børn og har
derfor allerede i dag en bæredygtig drift.

Den alternative løsning med tilbygning til [adresse]
[adresse] er en dyrere løsning. [adresse] fungerer som en traditionel børnehave
og har derfor brug for mere plads indendørs end en naturbørnehave. Den
alternative løsning betyder, at der etableres en tilbygning på ca. 140m², hvilket
medfører, at den eksisterende legeplads skal afgive areal til tilbygningen. En
tilbygning på 140m² betyder, at der skal etableres 4 ekstra P-pladser.

En tilbygning til [adresse] forventes at kunne stå klar 1.
juli 2017. Da en del af børnene overgår til førskoletilbud pr. 1. marts 2017,
er der på dette tidspunkt indskrevet færrest børn i institutionerne. Børn og
Skole vurderer derfor, at børnene i Hammel vil kunne anvises plads inden for
den nuværende kapacitet.

**ØKONOMI**

I tabel 1 fremgår økonomiske overslag over de forskellige
forslag:

Tabel 1: Forslag og alternativ - økonomisk overslag

|  |  |
| --- | --- |
| **Forslag samt alternativ** | **Økonomi – estimeret pris i kr.** |
| Forslag: Udbygning af [adresse] med 30 pladser samt opgradering af udearealer. | 2.000.000 |
| Alternativ: Udbygning af [adresse] med 30 pladser. | 3.140.000 |

I forbindelse med Budget 2016-2019 er der afsat et
rådighedsbeløb på 2,0 mio. kr. til udvidelse af [adresse] i 2017. Hvis Byrådet
godkender tilbygning til [adresse] foreslår Børn og Skole, at rådighedsbeløbet
fremrykkes til 2016 for at kunne igangsætte projektet. I budgettet er der afsat
36.000 kr. årligt til udgifter til bygningsdrift i forbindelse med udbygningen.

Beslutter Byrådet, at udvidelsen af de 30 pladser skal ske
som tilbygning til [adresse], vil Børn og Skole udarbejde et forslag herom til
Budget 2017-2020.

**INDDRAGELSE**

Projektet udformes i samarbejde med forældre- og
medarbejderrepræsentanter samt ledere fra institutionen.

**INDSTILLING**

Direktøren for Børn og Skole indstiller til Byrådet:

1. At Naturbørnehaven [adresse] udvides
med 30 børnehavepladser med forventet ibrugtagning 1. juli 2017.

2. At der gives en anlægsbevilling i 2016 på 2 mio. kr. til
udvidelse af [adresse] finansieret af det afsatte rådighedsbeløb, som
fremrykkes fra 2017 til 2016.

**BESLUTNING**

***Børne- og Skoleudvalget, 9. juni 2016:***

Fraværende:Ingen

Indstilles godkendt.

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Bilag 1: Udvidelse af [adresse] 710-2015-131270 |
| Bilag 2: Skitseforslag for tilbygning til [adresse] | 710-2016-189137 |
| Bilag 3: Udvidelse af [adresse] som alternativ til [adresse] | 710-2016-102543 |
| Bilag 4: Skitseforslag for tilbygning til [adresse] | 710-2016-206581 |